CELEX: 22019D1400
Language: da
Date: 2019-03-29 00:00:00
Title: Det Blandede EØS-Udvalgs afgørelse nr. 84/2019 af 29. marts 2019 om ændring af bilag IX (Finansielle tjenesteydelser) til EØS-aftalen [2019/1400]

12.9.2019   
               
               
                  DA
               
               
                  Den Europæiske Unions Tidende
               
               
                  L 235/5
               
            
         DET BLANDEDE EØS-UDVALGS AFGØRELSE Nr. 84/2019
         af 29. marts 2019
         om ændring af bilag IX (Finansielle tjenesteydelser) til EØS-aftalen [2019/1400]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Europa-Parlamentets og Rådets forordning (EU) 2017/1129 af 14. juni 2017 om det prospekt, der skal offentliggøres, når værdipapirer udbydes til offentligheden eller optages til handel på et reguleret marked, og om ophævelse af direktiv 2003/71/EF (1) skal indarbejdes i EØS-aftalen.
                  
               
                     (2)
                  
                  
                     Forordning (EU) 2017/1129 ophæver Europa-Parlamentets og Rådets direktiv 2003/71/EF (2), som er indarbejdet i EØS-aftalen, og som derfor skal udgå af EØS-aftalen med virkning fra den 21. juli 2019.
                  
               
                     (3)
                  
                  
                     Bilag IX til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            I bilag IX til EØS-aftalen foretages følgende ændringer:
            
                        1)
                     
                     
                        Punkt 29b (Europa-Parlamentets og Rådets direktiv 2003/71/EF) udgår med virkning fra den 21. juli 2019.
                     
                  
                        2)
                     
                     
                        Følgende indsættes efter punkt 29bc (Kommissionens delegerede forordning (EU) 2016/301):
                        
                                    »29bd.
                                 
                                 
                                    
                                       32017 R 1129: Europa-Parlamentets og Rådets forordning (EU) 2017/1129 af 14. juni 2017 om det prospekt, der skal offentliggøres, når værdipapirer udbydes til offentligheden eller optages til handel på et reguleret marked, og om ophævelse af direktiv 2003/71/EF (EUT L 168 af 30.6.2017, s. 12).
                                 
                              Forordningens bestemmelser gælder med henblik på denne aftale med følgende tilpasninger:
                        
                                    a)
                                 
                                 
                                    Uanset bestemmelserne i protokol 1 til denne aftale og medmindre andet er fastsat i denne aftale, forstås udtrykkene »medlemsstat(er)« og »kompetente myndigheder« således, at de ud over deres betydning i forordningen også omfatter henholdsvis EFTA-staterne og deres kompetente myndigheder.
                                 
                              
                                    b)
                                 
                                 
                                    Henvisninger til andre retsakter i forordningen anses for relevante, i det omfang og i den form disse indarbejdes i aftalen.
                                 
                              
                                    c)
                                 
                                 
                                    I artikel 9, stk. 3, indsættes ordene »eller datoen for ikrafttrædelsen af Det Blandede EØS-Udvalgs afgørelse nr. 84/2019 af 29. marts 2019, alt efter hvilken af disse datoer der er den seneste« efter ordene »21. juli 2019«.
                                 
                              
                                    d)
                                 
                                 
                                    I artikel 22, stk. 11, erstattes ordet »EU-retten« af »EØS-aftalen«.
                                 
                              
                                    e)
                                 
                                 
                                    I artikel 33, stk. 5, andet punktum, indsættes ordene »eller EFTA-Tilsynsmyndigheden, alt efter omstændighederne« efter ordet »ESMA«.
                                 
                              
                                    f)
                                 
                                 
                                    I artikel 34, stk. 1, indsættes, for så vidt angår EFTA-staterne, ordene »og EFTA-Tilsynsmyndigheden« efter ordet »ESMA«.
                                 
                              
                                    g)
                                 
                                 
                                    I artikel 35, stk. 2, erstattes ordene »fastsat af EU« af »i EØS-aftalen«.
                                 
                              
                                    h)
                                 
                                 
                                    I artikel 37, stk. 3, andet punktum, indsættes ordene »eller EFTA-Tilsynsmyndigheden, alt efter omstændighederne« efter ordet »ESMA«.
                                 
                              
                                    i)
                                 
                                 
                                    I artikel 38, stk. 2, litra d), læses »EU-retten« som »bestemmelserne i EØS-aftalen«.
                                 
                              
                                    j)
                                 
                                 
                                    I artikel 46, stk. 3, indsættes ordene »eller datoen for ikrafttrædelsen af Det Blandede EØS-Udvalgs afgørelse nr. 84/2019 af 29. marts 2019, alt efter hvilken af disse datoer der er den seneste« efter ordene »21. juli 2019«.
                                 
                              
                                    k)
                                 
                                 
                                    I artikel 49, stk. 2 og 3, indsættes ordene »eller datoen for ikrafttrædelsen af Det Blandede EØS-Udvalgs afgørelse nr. 84/2019 af 29. marts 2019, alt efter hvilken af disse datoer der er den seneste« efter ordene »21. juli 2019«.
                                 
                              
                                    l)
                                 
                                 
                                    I artikel 49, stk. 2, læses ordene »21. juli 2018« og »20. juli 2017« som »datoen for ikrafttrædelsen af Det Blandede EØS-Udvalgs afgørelse nr. 84/2019 af 29. marts 2019«.«
                                 
                              
                  
         
            Artikel 2
            Den islandske og den norske udgave af forordning (EU) 2017/1129, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 3
            Denne afgørelse træder i kraft den 30. marts 2019, eller dagen efter at den sidste meddelelse er indgivet, jf. EØS-aftalens (*1) artikel 103, stk. 1, alt efter hvilken af disse datoer der er den seneste.
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 29. marts 2019.
            
               
                  På Det Blandede EØS-Udvalgs vegne
               
               Claude MAERTEN
               
                  Formand
               
            
         
         
            (1)  EUT L 168 af 30.6.2017, s. 12.
         
            (2)  EUT L 345 af 31.12.2003, s. 64.
         
            (*1)  Forfatningsmæssige krav angivet.